ระเบียบกรมส่งเสริมอุตสาหกรรมระเบียบกรมส่งเสริมอุตสาหกรรมว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ.๒๕๕๓[๑] โดยที่พระราชบัญญัติข้อมูลข่าวสารของราชการ พ.ศ.๒๕๔๐กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ กำหนดให้หน่วยงานของรัฐจะกำหนดระเบียบปฏิบัติในการให้ประชาชนเข้าตรวจดูข้อมูลข่าวสารเพื่อรักษาความเป็นระเบียบเรียบร้อยหรือความปลอดภัยก็ได้โดยคำนึงถึงความสะดวกของประชาชนผู้ขอตรวจดูข้อมูลข่าวสารด้วยดังนั้น เพื่อให้การบริหาร การจัดระบบ การขอการอนุญาตและการบริการข้อมูลข่าวสารของราชการที่อยู่ในความครอบครองหรือควบคุมดูแลของกรมส่งเสริมอุตสาหกรรมเป็นไปด้วยความเรียบร้อยและมีประสิทธิภาพกรมส่งเสริมอุตสาหกรรม จึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมส่งเสริมอุตสาหกรรมว่าด้วยการจัดให้มีข้อมูลข่าวของราชการไว้ให้ประชาชนเข้าตรวจดู พ.ศ. ๒๕๕๓ข้อ ๒ ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ระเบียบนี้ให้ใช้บังคับแก่ข้าราชการลูกจ้างประจำ พนักงานราชการ ลูกจ้างชั่วคราวและผู้มาช่วยปฏิบัติราชการของกรมส่งเสริมอุตสาหกรรมข้อ ๔ ในระเบียบนี้กสอ. หมายความว่ากรมส่งเสริมอุตสาหกรรมข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริง ข้อมูล หรือสิ่งใด ๆ ไม่ว่าการสื่อความหมายนั้นจะทำโดยสภาพของสิ่งนั้นเองหรือโดยผ่านวิธีการใดๆ และไม่ว่าจะได้จัดทำไว้ในรูปของเอกสาร แฟ้ม รายงาน หนังสือ แผนผัง แผนที่ ภาพวาดภาพถ่าย ฟิล์ม การบันทึกภาพ หรือเสียง การบันทึกโดยเครื่องคอมพิวเตอร์หรือวิธีอื่นใดที่ทำให้สิ่งที่บันทึกไว้ปรากฏได้ข้อมูลข่าวสารของราชการ หมายความว่าข้อมูลข่าวสารที่อยู่ในความครอบครองหรือควบคุมดูแลของกรมส่งเสริมอุตสาหกรรมและหน่วยงานในสังกัดตามกฎหมายว่าด้วยข้อมูลข่าวสารของราชการหน่วยงานในสังกัด หมายความว่าหน่วยงานในกรมส่งเสริมอุตสาหกรรมระดับสำนักศูนย์ส่งเสริมอุตสาหกรรมภาคที่ ๑ - ๑๑และศูนย์พัฒนาอุตสาหกรรมเซรามิกหน่วยงานที่ให้บริการข้อมูลข่าวสารของราชการหมายความว่าศูนย์ข้อมูลข่าวสารของราชการของกรมส่งเสริมอุตสาหกรรมและหน่วยงานในสังกัดคณะกรรมการ หมายความว่าคณะกรรมการข้อมูลข่าวสารของราชการในกรมส่งเสริมอุตสาหกรรมแบบคำขอ หมายความว่าแบบคำขอข้อมูลข่าวสารของราชการตามระเบียบนี้อธิบดี หมายความว่าอธิบดีกรมส่งเสริมอุตสาหกรรมข้อ ๕ ให้อธิบดีรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้อธิบดีเป็นผู้วินิจฉัยชี้ขาดคำวินิจฉัยนั้นให้เป็นที่สุดหมวด๑คณะกรรมการข้อมูลข่าวสารของราชการในกรมส่งเสริมอุตสาหกรรม ข้อ ๖ ให้มีคณะกรรมการ ประกอบด้วย รองอธิบดีกรมส่งเสริมอุตสาหกรรมที่อธิบดีมอบหมายเป็นประธานกรรมการ ผู้อำนวยการสำนักผู้อำนวยการกลุ่มตรวจสอบภายในผู้อำนวยการศูนย์ส่งเสริมอุตสาหกรรมภาคที่ ๑ - ๑๑และผู้อำนวยการศูนย์พัฒนาอุตสาหกรรมเซรามิก เป็นกรรมการให้ผู้อำนวยการสำนักบริหารยุทธศาสตร์เป็นกรรมการและเลขานุการโดยมีข้าราชการระดับชำนาญการพิเศษและข้าราชการระดับชำนาญการส่วนบริหารจัดการข้อมูลและปรึกษาแนะนำสำนักบริหารยุทธศาสตร์เป็นกรรมการและผู้ช่วยเลขานุการข้อ ๗ คณะกรรมการ มีอำนาจหน้าที่ ดังต่อไปนี้(๑) กำหนดหลักเกณฑ์แนวทางและวิธีการปฏิบัติเกี่ยวกับข้อมูลข่าวสารของราชการเพื่อให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ และตามมติคณะรัฐมนตรีที่เกี่ยวข้อง(๒)บริหารจัดการเกี่ยวกับการเปิดเผยข้อมูลข่าวสารของราชการอย่างเป็นระบบมอบหมายความรับผิดชอบ ติดตามกำกับดูแล และประเมินผลการปฏิบัติงาน(๓) เผยแพร่ความรู้ความเข้าใจเกี่ยวกับสิทธิการรับรู้ข้อมูลข่าวสารของราชการให้บุคลากรของกรมส่งเสริมอุตสาหกรรมและประชาชนทราบ(๔) เผยแพร่ข้อมูลเกี่ยวกับการประกวดราคาประกาศสอบราคาและจัดทำสรุปผลการจัดซื้อจัดจ้างเป็นรายเดือนเพื่อเผยแพร่ในระบบสารสนเทศของกรมส่งเสริมอุตสาหกรรม(๕)พิจารณาวินิจฉัยประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารที่เป็นความลับของราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๗)พิจารณาวินิจฉัยกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ(๙) ดำเนินการอื่นใดตามที่อธิบดีมอบหมายข้อ ๘ การประชุมคณะกรรมการต้องมีคณะกรรมการมาประชุมไม่น้อยกว่ากึ่งหนึ่งของคณะกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจมาประชุมได้ให้กรรมการซึ่งมาประชุมเลือกกรรมการคนหนึ่ง เพื่อเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้ามีคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ให้นำความในข้อ ๘มาใช้บังคับกับการประชุมกับคณะอนุกรรมการหรือคณะทำงานที่คณะกรรมการแต่งตั้งโดยอนุโลมหมวด๒การจัดข้อมูลข่าวสารของราชการ ข้อ ๑๐ ให้หน่วยงานที่ให้บริการข้อมูลข่าวสารของราชการจัดแยกประเภทข้อมูลข่าวสารที่อยู่ในความครอบครองหรือความควบคุมดูแลโดยให้แยกออกเป็นประเภทตามกฎหมายว่าด้วยข้อมูลข่าวสารของราชการดังนี้(๑)ข้อมูลข่าวสารของราชการที่ลงพิมพ์ในราชกิจจานุเบกษา(๒)ข้อมูลข่าวสารของราชการที่จัดไว้ให้ประชาชนเข้าตรวจดูได้(๓) ข้อมูลข่าวสารส่วนบุคคลการจัดแยกข้อมูลข่าวสารของราชการตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยได้ให้หน่วยงานในสังกัดจัดให้มีเจ้าหน้าที่เพื่อควบคุมดูแล ตรวจสอบ ติดตาม และประสานงานในการดำเนินการตามวรรคหนึ่งและวรรคสองให้เป็นไปด้วยความเรียบร้อยและเป็นปัจจุบันอยู่เสมอข้อ ๑๑ ให้หน่วยงานที่ให้บริการข้อมูลข่าวสารของราชการจัดสถานที่ตามความเหมาะสมและจัดทำดรรชนีข้อมูลข่าวสารของราชการตามข้อ๑๐ วรรคหนึ่ง โดยให้มีรายละเอียดเพียงพอที่ประชาชนสามารถเข้าตรวจดูและค้นหาข้อมูลได้เองข้อ ๑๒ ให้หน่วยงานที่ให้บริการข้อมูลข่าวสารของราชการจัดให้มีเจ้าหน้าที่เพื่อควบคุมดูแลตรวจสอบ และติดตาม ในการประสานงานและดำเนินการตามข้อ ๑๐ และข้อ ๑๑หมวด๓การขอข้อมูลข่าวสารของราชการและการอนุญาต ข้อ ๑๓ ผู้ใดประสงค์ขอสำเนาข้อมูลข่าวสารของราชการของหน่วยงานในสังกัดกสอ. ให้ยื่นคำขอเป็นหนังสือตามแบบคำขอท้ายระเบียบนี้ต่อเจ้าหน้าที่ของหน่วยงานที่ให้บริการข้อมูลข่าวสารของราชการให้เจ้าหน้าที่ผู้รับคำขอตรวจสอบว่าข้อมูลข่าวสารของราชการตามคำขอนั้นเป็นข้อมูลข่าวสารของราชการที่อยู่ในความครอบครองหรือดูแลของหน่วยงานที่ตนสังกัดหรือหน่วยงานอื่นและให้ดำเนินการดังต่อไปนี้(๑)ในกรณีที่ข้อมูลข่าวสารของราชการอยู่ในความครอบครองหรือควบคุมดูแลของหน่วยงานของตนให้เสนอเรื่องต่อบุคคลตามข้อ๑๔ เพื่อพิจารณา(๒)ในกรณีที่ข้อมูลข่าวสารของราชการอยู่ในความครอบครองหรือควบคุมดูแลของหน่วยงานในสังกัดอื่นให้ประสานงานไปยังหน่วยงานดังกล่าวเพื่อดำเนินการให้บุคคลผู้มีอำนาจอนุญาตพิจารณาข้อ ๑๔ ให้บุคคลดังต่อไปนี้เป็นผู้มีอำนาจอนุญาตให้ตรวจดูหรือให้ทำสำเนาข้อมูลข่าวสารของราชการ(๑)หัวหน้าหน่วยงานให้บริการข้อมูลข่าวสารของราชการหรือเจ้าหน้าที่ผู้ได้รับมอบหมายให้บริการข้อมูลข่าวสารของราชการสำหรับข้อมูลข่าวสารของราชการที่อยู่ในความครอบครองหรือควบคุมดูแลของหน่วยงานที่ตนสังกัดเว้นแต่ข้อมูลข่าวสารของราชการนั้นเป็นข้อมูลข่าวสารลับในกรณีที่ไม่อาจวินิจฉัยได้ว่าข้อมูลข่าวสารของราชการใดเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อบุคคลตาม (๒)เพื่อพิจารณาวินิจฉัย(๒) อธิบดีหรือรองอธิบดีที่อธิบดีมอบหมายสำหรับข้อมูลข่าวสารของราชการทุกประเภทข้อ ๑๕ ในกรณีที่ผู้มีอำนาจมีคำสั่งอนุญาตตามคำขอให้ผู้ยื่นคำขอตรวจดู หรือรับสำเนาข้อมูลข่าวสารของราชการนั้น ณหน่วยงานที่ให้บริการข้อมูลข่าวสารของราชการที่ผู้นั้นยื่นคำขอข้อ ๑๖ ในกรณีผู้มีอำนาจอนุญาตมีคำสั่งไม่เปิดเผยข้อมูลข่าวสารของราชการให้แจ้งคำสั่งพร้อมเหตุผลให้ผู้ยื่นคำขอทราบและแจ้งให้ทราบถึงสิทธิและกำหนดเวลาในการอุทธรณ์ต่อคณะกรรมการวินิจฉัยการเปิดเผยข้อมูลข่าวสารตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ.๒๕๔๐ ด้วยข้อ ๑๗ ข้อมูลข่าวสารของราชการใดหากมีกฎหมายระเบียบ ประกาศ คำสั่งหรือมติคณะรัฐมนตรีกำหนดวิธีปฏิบัติเกี่ยวกับการขอข้อมูลข่าวสารและการอนุญาตไว้เป็นพิเศษให้ปฏิบัติตามกฎหมาย ระเบียบ ประกาศ คำสั่ง หรือมติคณะรัฐมนตรีดังกล่าวด้วยข้อ ๑๘ ให้เจ้าหน้าที่จัดทำสำเนาหรือสำเนาที่มีคำรับรองถูกต้องของข้อมูลข่าวสารของราชการที่มีผู้ยื่นคำขอภายในวันทำการนั้นถ้าไม่อาจดำเนินการภายในวันทำการนั้นให้แจ้งกำหนดวันและเวลาเพื่อให้ผู้ยื่นคำขอมารับแต่ต้องไม่เกินสิบห้าวันทำการ ในกรณีที่มีเหตุจำเป็นอาจขยายระยะเวลาออกไปได้แต่ต้องไม่เกินสามสิบวันทำการการจัดทำสำเนาที่มีคำรับรองถูกต้องของข้อมูลข่าวสารของราชการตามวรรคหนึ่งให้ข้าราชการตั้งแต่ระดับปฏิบัติการขึ้นไปที่ได้รับมอบหมายจากผู้มีหน้าที่อนุญาตตามข้อ ๑๔ เป็นผู้รับรองโดยลงลายมือชื่อพร้อมทั้งชื่อตัว ชื่อสกุล และตำแหน่ง ตลอดวัน เดือน ปี ให้ชัดเจนในการดำเนินการตามวรรคหนึ่งเจ้าหน้าที่อาจพิจารณาส่งสำเนาข้อมูลข่าวสารของราชการทางไปรษณีย์ลงทะเบียนตอบรับก็ได้แต่การส่งสำเนาข้อมูลข่าวสารของราชการโดยวิธีนี้ผู้ยื่นคำขอต้องชำระค่าธรรมเนียมการทำสำเนาหรือการรับรองสำเนาข้อมูลข่าวสารของราชการและค่าส่งทางไปรษณีย์ลงทะเบียนตอบรับไว้แล้ว จึงจะดำเนินการให้ได้ข้อ ๑๙ ค่าธรรมเนียมการทำสำเนาและการรับรองสำเนาข้อมูลข่าวสารของราชการให้เป็นไปตามหลักเกณฑ์ที่คณะกรรมการกำหนดโดยความเห็นชอบของคณะกรรมการข้อมูลข่าวสารของราชการค่าธรรมเนียมตามวรรคหนึ่งให้นำส่งคลังเป็นรายได้แผ่นดินประกาศณ วันที่ ๖ พฤษภาคม พ.ศ. ๒๕๕๓อาทิตย์วุฒิคะโรอธิบดีกรมส่งเสริมอุตสาหกรรมปริยานุช/ผู้จัดทำ๓๐กรกฎาคม ๒๕๕๓นันท์นภัสร์/ตรวจ๓๐กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๙๐ ง/หน้า ๑/๒๓ กรกฎาคม ๒๕๕๓